Maya Lutumba Simaro Lyrics in Lingala, Parle en Lingala
Click here if you want the Lyrics of Maya in English.
1) Maya
Oh, Maya, mon amour
Yoka mongongo mozali kobelela yo na kati ya butu
Yoka lokole na suka ya mboka
Ozali moto, kanisa
2) Nakomi lokola litanga ya mbula
Pembeni ya ebale, Maya
Kasi, ata butu eyindi makasi
Tongo ekosukaka se etana
3) Nazali responsable na yo
Yo nde ozali coupable ya misère na ngai
4) Maya, ngai nakangi maboko na moto
Makambo matondi nga motema eh
nakomi kotanga mikolo na misapi
nakomi nde kobanga
5) Mbala ya liboso tosalaki matata
Ezalaki kaka boye
Soki nafungolaki miso te
Olingaki oboya nga
6) Maya, nga nati loboko na litama
Makambo matondi nga motema eh
Nakomi kotanga ba sanza na misapi
Nakomi nde kobanga
7) Mbala liboso oyo okendeki Isiro eh
Ezalaki kaka boye
Soki na futaki ticket te nalanda yo
Olingaki ozonga te
8) Maya, namiswi lolemo
Nazoki makila masangani na soi ya monoko
Mosusu na bwaka mosusu na mela
Nakomi na ba doute
9) Mbala eleki osengaki divorce
Obandaki kaka boye
Soki nalandaki lolendo na yo,
ezalaki se to kabwana eh
10) Oh, Kisasa, Kisasa mboka te
Moto azali kokufa, bango bazali ko seka
Moto nakei kosenga conseil
Akomi nde koseka pe kotongoko
Nga na pembeni
11) Likambo ya ko kamwa
Zuzi oyo amesana
Ko sambisa matata ya ngai na yo, Maya
Nzoka nde alulaka yo lisusu
Mokili compliqué eh
12) Oh mama eh, na mipikoli suki na moto
Sango nayoki naboyi nde kondima
Na zangi confiance na mato na ngai moko
Nzoto ekomi somo somo eh
13) Moto aliaka na nga sani moko
Lelo oyo akoma mbanda
Boni yo kanda lokola liwa
Osali zoba lokola ndoki eh
14) O mama eh, namipikoli suki na moto
Sango nayoki naboyi nde kondima
Nazangi confiance na matoi na ngai moko
15) Nzoto ekomi somo somo eh
Moto aliaka na ngai sani moko
Lelo oyo akoma mbanda
Boni yo kanda lokola liwa
Osali zoba lokola ndoki ye ye
16) Maya, nakomi lokola moto ba swi na nyoka
Nakomi kobanga ata moselekete ya pamba
Pasi ya moninga
Ba ko yokaka na matoi kaka lokola lisolo
Kasi ekosala yo na motema lokola ye te
17) Ba kabaka, ba defisaka, ba simbisaka,
Kaka se mbongo, Maya
Kasi Bokono to pasi ya bolingo
Héritier azalaka te
18) Maladi ya bolingo,
dokotolo azalaka te
Ekosilaka se na moto oyo apesaki yo yango
19) Akendeke bongo te ata ko ye asiliki
Abungaka nzela ya ndako te
Kasi ekomi lelo ngai na luka eh
Toyokanaka bongo te oh
20) Nalingaka toswana
Po to mesana
nyonso abiance ya libala
Bitumba, bazuwa na miso ya bato
Namesana kobondela yo
21) Oh Nzambe
Nzambe, nazwi nde etumbu
Nakangami na motambo
Lisumu nini nasali
Po nameriter etumbu ya motindo oyo
22) Nameki pe mbala mingi po naboya ye
Kasi nakokokaka te
Epai ko bolingo
Epai ngai pe ko moto ya maladi
Tokosuka boni
23) Mokanda kutu nalingaka natindela yo, Maya
Epasuki na matanga ya motoki ya susi na yo
Maya, okomisi ngai kanda kanda na mokili
24) Nzambe asala eloko oyo bolingo
Eloko oyo monyokoli
Ngai ko nalelaka libala bandeko
Nzambe atindeli nga elima
25) Ngai ko natuti libaku ya mabe oh
Lisuma na la vie
Likambo te, Maya bala na yo
Nazingi nde maboko eh eh
26) Ngai nakoluka moyen nabosana
Soki mpe nakokoka eh
Natingama lisusu nini
Nakanga se motema eh eh
27) Awa ko bobotoli ngai ye oh oh
Bo remplacer ngai nani eh
Nakei kolela na se ya mbula
Naboyi mpinzoli etika bilembo na matama eh
28) Oyo nyonso faute ya maman
Aponela ngai motema
Motema ya kolinga baninga ya mokili
Tika na nyokwama boye
bam_Latn eng_Latn kik_Latn fra_Latn lin_Latn lin_Latn lin_Latn lin_Latn lin_Latn lin_Latn run_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn bem_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn kon_Latn fra_Latn lin_Latn lin_Latn lin_Latn luo_Latn lin_Latn lin_Latn lin_Latn lin_Latn lin_Latn lin_Latn lin_Latn luo_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lug_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn szl_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn kon_Latn lin_Latn lin_Latn lin_Latn lin_Latn lin_Latn lin_Latn ewe_Latn lin_Latn sag_Latn lin_Latn lin_Latn lin_Latn fra_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn